
ఈ దశాబ్ది కవిత్వంపై సాహిత్యకారుల స్పందనల్ని గత మూడు వారాలుగా ఇస్తున్నాం. ఈ వారం జి.లక్ష్మీనరసయ్య స్పందన. వీరి ముందుంచిన ప్రశ్నలివీ: 1) గడుస్తున్న దశాబ్దంలో వస్తూన్న కవిత్వం అంతకు ముందు రెండు మూడు దశాబ్దాల కన్నా ఏ విధంగా భిన్నం? 2) ఏ విధంగా మెరుగు? 3) ఏ విధంగా తీసికట్టు? 4) ఆశ కలిగిస్తున్న కొత్త కవులు? వారికి మీరు చెప్పదల్చుకున్నది?రూప శ్రద్ధ మితిమీరింది1) ఒక కులంలోనో వర్గంలోనో పుట్టిన కారణంగానో, ఒక మతానికో, లింగానికో చెందిన కారణంగానో లేదూ ఒక వెనుకబడిన ప్రాంతంలో ఉన్న కారణంగానో, మనిషి ఎదుటి వాళ్ళకి లొంగి ఉండాల్సిన దుస్థితినీ, వంగి నంగిగా ఉనికిని కొనసాగించాల్సిన విషాదాన్నీ-- ఈ విషాదాల మీద జరుగుతున్న అనేక పోరాటాల్నీ, ఉద్యమాల్నీ ఆలంబనగా చేసుకుని గత మూడు దశాబ్దాల కవిత్వం వచ్చింది. ఇది ఇవ్వాళ వస్తున్న కవిత్వంలోనూ ఉన్నప్పటికీ కొంత ఉధృతి తగ్గింది. కవులు కాస్త ప్రైవేట్ స్పియర్లోకి రిట్రీట్ అయినట్లు కనిపిస్తుంది. ‘మనం’ అనే ధోరణి నుంచి ‘నేను’ అనే దృష్టికి పెద్ద పీట వేసినట్లు అనిపిస్తోంది. రాజకీయ అవరణ నుంచి ఆంతరంగిక సీమల్లోకి పోయినట్లు పోతూనే, పర్యావరణం, నిర్వాసితత్వం, పెద్ద ఆనకట్టల రాజకీయ దుర్మార్గం కవిత్వంలో ఉండేటట్లు జాగ్రత్తపడుతున్న కవులూ ఉన్నారు. 2) కవిత్వ రూపం మీదా కవితా నిర్మాణ పద్ధతుల మీదా శ్రద్ధ మరింత పెరిగింది. ఏది చెప్పినా అది పూర్తి స్థాయి కవిత్వీకరణకు గురికావాలనే తపన కూడా పెరిగింది. వ్యక్తీకరణలో సొగసూ, హొయలూ సరికొత్తగా చోటు చేసుకున్నాయి. కవిత్వ భాషకీ, వచన భాషకీ మధ్య ఉన్నాయనుకుంటున్న కృత్రిమ విభజన గీతలు చెరిగిపోయాయి. ఆకతాయితనం, అంతులేని గాంభీర్యం పక్కపక్కనే ప్రయాణిస్తున్న కవిత్వం ఇప్పుడొస్తుంది. ఆధునిక సాంకేతికత తాలూకూ కొత్త కవితా నుడికారం కొట్టొచ్చినట్లు కనిపించటమూ మంచి లక్షణమే. 3) మితిమీరిన రూప శ్రద్ధ వలన వస్తువుతో నిమిత్తం లేని, ఇతివృత్తానికి ఎడంగా తళుక్కుమనే సంభ్రమాశ్చర్యకర వ్యక్తీకరణ ఎక్కువయ్యింది. చదివేవాళ్ళని ఖంగు తినిపించాలనే ధోరణి ఈనాటి కొత్త కవిత్వపు బలహీనత. కంటెంట్లో ఇమడాల్సిన అందం కవిత చుట్టూ మెరుపుల ఆటంకాన్ని కలగజేస్తూ ఉండటమూ చూడొచ్చు. కలిసిపోవాల్సిన ఫీలింగూ, థింకింగూ- విడివిడిగా తేలిపోవటమూ జరుగుతుంది. 4) ఆశలు రేకెత్తిస్తున్న కొత్త కవులు చాలామంది ఉన్నారు. గుడిపల్లి నిరంజన్, వనపట్ల సుబ్బయ్య, సుధాకర మౌళి, జి.వెంకటకృష్ణ, మెర్సీ మార్గరెట్, కాశిరాజు, వాహెద్, తంగిరాల సోనీ, జిలుకర శ్రీనివాస్, పసునూరి రవీందర్, అన్వర్, సాబిర్, షుకూర్ మియా, ఇబ్రహీం నిర్గుణ్, చింతం ప్రవీణ్, కె.పి. లక్ష్మీనరసింహ, నరేష్కుమార్ సూఫీ, మధుకర్, బూర్లా బూర్లా, సత్యగోపీ, నందకిషోర్, నరసింగరావు వంజరి, లాస్యప్రియ, ఎజ్రాశాసి్త్ర, గిరిధర్ పుట్టి- వీరంతా కవిత్వ కళ మీద పట్టు అవగాహన ఉన్నవాళ్ళే. కవి యాకూబ్ నాయకత్వంలోని కవిసంగమం కవులంతా బాగా రాస్తున్నారు. నడిచే కొద్దీ దారి ఏర్పడినట్లే రాసే కొద్దీ మెళకువలూ, టెక్నిక్లూ సొంతమవుతాయి. కవిత్వాన్ని చదవటం, కవిత్వ విమర్శను అధ్యయనం చెయ్యటం, పొగడ్తల కోసం వెంపర్లాడకుండా ఉండటం కవులకు చాలా అవసరం. హిపోక్రసీ, కెరీరిజంలకు దూరంగా ఉంటే మంచి కవిత్వం వచ్చే అవకాశం ఎక్కువ. - జి. లక్ష్మీనరసయ్య

ee dashabdi kavitvampai saahityakaarula spandanalni gatha moodu vaaraalugaa istunnam. ee vaaram ji.lakshminarasayya spandana. veeri mundunchina prasnalivee: 1) gadustunna dasaabdamlo vastuunna kavitvam antaku mundu rendu moodu dasaabdaala kanna e vidhamgaa bhinnam? 2) e vidhamgaa merugu? 3) e vidhamgaa teesikattu? 4) aasha kaligistunna kotta kavulu? vaariki meeru cheppadalchukunnadi?roopa shraddha mitimeerindi1) oka kulamlono vargamlono puttina kaaranamgaano, oka mataniko, linganiko chendina kaaranamgaano ledhoo oka venukabadina praantamlo unna kaaranamgaano, manishi eduti vaallaki longi undaalsina dusthitinii, vangi nangigaa unikini konasaaginchaalsina vishaadaannii-- ee vishaadaala meeda jarugutunna aneka poraataalnii, udyamaalnii aalambanagaa chesukuni gatha moodu dasaabdaala kavitvam vachindi. idhi ivvaala vastunna kavitvamloonuu unnappatikii kontha udhruti taggindi. kavulu kaasta private spierloki retreate ayinatlu kanipistundi. ‘manam’ ane dhorani nunchi ‘nenu’ ane drushtiki pedda peeta vesinatlu anipistondi. rajakeeya avarana nunchi aantarangika seemalloki poinatlu pothoone, paryaavaranam, nirvaasitatvam, pedda aanakattala rajakeeya durmargam kavitvamlo undetatlu jaagrattapadutunna kavuluu unnaaru. 2) kavitva roopam meeda kavita nirmaana paddhatula meeda shraddha marinta perigindi. edhi cheppina adhi puurti sthaayi kavitveekaranaku gurikavalane tapana kuudaa perigindi. vyakteekaranalo sogasuu, hoyaluu sarikottagaa chotu chesukunnayi. kavitva bhashaki, vachana bhashaki madhya unnaayanukuntunna krutrima vibhajana geetalu cherigipoyayi. aakataayitanam, antuleni gaambheeryam pakkapakkane prayaanistunna kavitvam ippudostundi. aadhunika saanketikata taaluukuu kotta kavita nudikaram kottochinatlu kanipinchatamuu manchi lakshaname. 3) mitimeerina roopa shraddha valana vastuvuto nimittam laeni, itivruttaaniki edamgaa talukkumane sambhramascharyakara vyakteekarana ekkuvayyindi. chadivevallani khangu tinipinchaalane dhorani eenaati kotta kavitvapu balaheenata. contantlo imadaalsina andam kavita chuttu merupula aatamkaanni kalagajestu undatamuu chudochu. kalisipovalsina pheelinguu, thinkingu- vidividigaa telipovatamuu jarugutundi. 4) aasalu rekettistunna kotta kavulu chaalaamandi unnaaru. gudipalli niranjan, vanapatla subbaiah, sudhakara mauli, ji.venkatakrishna, mersi margeret, kasiraju, vahed, tangiraala sony, jilukara srinivas, pasunuri ravinder, anver, sabir, shukur mia, ibraheem nirgun, chintam praveen, ke.pi. lakshminarasimha, nareshkumar suffi, madhukar, burla burla, satyagopi, nandakishore, narasingarao vanjari, lasyapriya, ejrasasitra, giridhar putti- veerantaa kavitva kala meeda pattu avagaahana unnavalle. kavi yakub naayakatvamloni kavisangamam kavulanta baga raastunnaaru. nadiche koddi daari erpadinatle rase koddi melakuvaluu, technicloo sontamavutaayi. kavitvaanni chadavatam, kavitva vimarsanu adhyayanam cheyyatam, pogadtala kosam vemparladakunda undatam kavulaku chala avasaram. hipocrasi, kereerijamlaku dooramgaa unte manchi kavitvam vache avakaasam ekkuva. - ji. lakshminarasayya